**Sami Moilanen** (s. 22. tammikuuta 1999 Sipoo) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan oikea laitahyökkääjä. Moilasta on luonnehdittu pelityyliltään voimahyökkääjäksi.

Ura
---

### Seuraura

Moilanen on Sipoon Wolf:n kasvatti. Hän siirtyi juniorina sittemmin Jokereihin. Hän oli kaudella 2013–2014 C-nuorten SM-karsinnoissa joukkueensa paras pistemies ja jakoi sisäisen maalipörssin voiton Linus Nymanin kanssa tehoilla 11+11=22. C-nuorten SM-sarjan runkosarjassa Moilanen oli Jokereiden paras pistemies ja maalintekijä tehoilla 31+21=52. Pudotuspeleissä hän jakoi joukkueen sisäisen maalipörssin voiton Roope Hirvosen kanssa seitsemällä osumallaan. Moilanen valittiin kauden päätteeksi sarjan toiseen tähdistökentälliseen. Kaudella 2014–2015 hän oli pudotuspeleissä Jokereiden B-nuorten paras maalintekijä viidellä osumallaan. Moilanen palkittiin kauden päätteeksi sarjan vuoden tulokkaana Heino Pulli -palkinnolla ja hänet valittiin toiseen tähdistökentälliseen. Moilanen pelasi osan kaudestaan vain 15-vuotiaana myös Jokereiden A-nuorissa tehden kahdeksassa ottelussa tehot 4+3=7.

Kaudella 2015–2016 Moilanen nousi 16-vuotiaana Jokereiden A-nuorten avainpelaajiin ja teki runkosarjassa 38 ottelussa tehot 21+14=35. Hän oli joukkueen kolmanneksi paras maalintekijä. Moilanen valittiin A-nuorten SM-liigan joulukuun 2015 kuukauden tulokaspelaajaksi. Joulun jälkeen hän joutui kuitenkin noin kuukaudeksi sivuun nilkkavamman vuoksi.

Keväällä 2016 Lincoln Stars varasi Moilasen 113. pelaajana USHL-junioriliigan varaustilaisuudessa. Hän oli siirtymässä joukkueeseen kaudeksi 2016–2017. Samana kesänä Moilasen kuitenkin varasi myös WHL-joukkue Seattle Thunderbirds 52. pelaajana CHL:n varaustilaisuudessa. Hän päätti siirtyä joukkueeseen. Moilanen voitti kauden päätteeksi WHL:n mestaruuden, Ed Chynoweth Cupin.

Moilasta ei varattu NHL:ään kesän 2017 varaustilaisuudessa, mutta hän sai samana kesänä kuitenkin varaamattomana pelaajana kutsun Colorado Avalanchen tulokasleirille. Moilanen nousi kaudella 2017–2018 Thunderbirdsin varakapteeniksi.

Kaudeksi 2018–2019 Moilanen siirtyi 2+1-vuotisella SM-liigasopimuksella Tapparaan. Hän teki miesten pääsarjadebyyttinsä Mestarien liigan avausottelussa 31. elokuuta 2018 vieraissa norjalaista Storhamar Ishockeya vastaan. Moilanen merkittiin Tapparan 13. hyökkääjäksi. Hän sai ottelussa jääaikaa lopulta vain 31 sekuntia. SM-liigadebyyttinsä Moilanen teki runkosarjan avauskierroksella 14. syyskuuta 2018 paikallisvastustaja Tampereen Ilvestä vastaan. Hänet merkittiin Tapparan 13. hyökkääjäksi. Moilanen sai ottelussa jääaikaa 2.30 minuuttia. Liigauransa avausmaalin hän teki 12. ottelussaan 2. marraskuuta 2018 vieraissa Rauman Lukkoa vastaan. Kaikkiaan Moilanen pelasi Tapparassa 24 runkosarjaottelua tehopistein 3+3=6 ja viisi CHL-ottelua tehden yhden maalin. Hän ei peliaikaa pudotuspeleissä, mutta Moilanen voitti kauden päätteeksi kuitenkin SM-pronssia. Hän pelasi kauden aikana myös yhden runkosarja- ja yhden Suomen Cupin ottelun lainalla Mestis-joukkue Lempäälän Kisassa. Moilanen vahvisti kevätkaudella myös Tapparan A-nuoria.

Ensimmäisellä kokonaisella SM-liigakaudellaan 2019–2020 Moilanen teki 53 runkosarjaottelussa tehot 6+7=13. CHL:ssä hän teki kahdeksassa ottelussa tehot 2+1=3. Joulukuussa 2019 Tappara käytti Moilasen sopimuksessa olleen option ja teki vuoden mittaisen jatkosopimuksen hänen kanssaan. Vuotta myöhemmin, joulukuussa 2020 Moilanen teki seuran kanssa kaksivuotisen jatkosopimuksen. Kausi 2021–2022 hänelle osoittautui Jatkoaika.com-verkkolehden pelaaja-arvion mukaan odotuksiin nähden vaisuksi, eikä Moilaselta nähty odotettuja kehitysaskeleita. Varsinkin Joona Luodon kuntouduttua loukkaantumisistaan hänen oli lopulta vaikea mahtua Tapparan kokoonpanoon. Moilanen pelasi vain yhden playoff-ottelun. Hän voitti kauden päätteeksi Suomenmestaruuden. Moilanen voitti kauden aikana myös Mestarien liigan hopeaa.

### Maajoukkueura

Moilanen pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Moilanen pelasi myös alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Moilanen valittiin Ruotsia vastaan pelatun finaaliottelun päätteeksi Suomen ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuosina 2015 ja 2016, joista jälkimmäisessä turnauksessa Moilanen oli Suomen paras maalintekijä neljällä osumallaan. Hän putosi viimeisten joukossa Suomen alle 20-vuotiaiden MM-leiriryhmästä vuoden 2018 turnaukseen.

Moilanen edusti myös Suomen alle 17-vuotiaiden maajoukkuetta Euroopan nuorten olympiafestivaaleilla sekä World U-17 Hockey Challengessa vuonna 2015, joista jälkimmäinen turnaus päättyi pronssiin. Yhteensä hän on pelannut 24 nuorten ja 47 poikien maaottelua.

Pelityyli
---------

Faneille.com -sivuston toimittaja Toni Rajamäen mukaan Moilanen ei ole kovin pitkä, mutta hänellä on tahtoa. Rajamäki kertoo, että Moilanen pelaa aina tilanteet loppuun saakka ja hänellä on kyky tehdä maaleja. *Varusmieslehden* haastattelussa Moilanen on itse maininnut vahvuuksikseen tietynlaisen aggressiivisuuden sekä luistelunopeuden.

Muuta
-----

Moilasen pikkuveli Jesse pelasi hyökkääjänä A-junioriksi asti ja hän kuului myös Suomen alle 18-vuotiaiden vuonna 2018 maailmanmestaruuden voittaneeseen joukkueeseen. Sami Moilanen on opiskellut Pohjois-Haagan yhteiskoulussa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Jokerit | A-SM | 8 | 4 | 3 | 7 | 2 | – | – | – | – | – |
| 2015–2016 | Jokerit | A-SM | 38 | 21 | 14 | 35 | 20 | 2 | 0 | 0 | 0 | 2 |  |  |  |  |  |  | U18 | 7 | 0 | 1 | 1 | 0 |
| 2016–2017 | Seattle Thunderbirds | WHL | 70 | 21 | 22 | 43 | 33 | 20 | 7 | 9 | 16 | 20 |
|  | Seattle Thunderbirds | M-Cup | – | – | – | – | – | 3 | 0 | 1 | 1 | 0 |
| 2017–2018 | Seattle Thunderbirds | WHL | 50 | 22 | 23 | 45 | 43 | 3 | 1 | 0 | 1 | 4 |
| 2018–2019 | Tappara | A-SM | 7 | 3 | 8 | 11 | 6 | 3 | 0 | 0 | 0 | 0 |  |  |  |  |  |  | JMM | 7 | 0 | 0 | 0 | 2 |
|  | Tappara | SM-liiga | 24 | 3 | 3 | 6 | 0 | – | – | – | – | – |
|  | LeKi | Mestis | 1 | 0 | 0 | 0 | 0 | – | – | – | – | – |
| 2019–2020 | Tappara | SM-liiga | 53 | 6 | 7 | 13 | 20 | – | – | – | – | – |
| 2020–2021 | Tappara | SM-liiga | 51 | 5 | 2 | 7 | 18 | 9 | 0 | 3 | 3 | 0 |
| 2021–2022 | Tappara | SM-liiga | 39 | 3 | 3 | 6 | 18 | 1 | 0 | 0 | 0 | 0 | Kanada-malja |
| 2022–2023 | Tappara | SM-liiga | 28 | 2 | 4 | 6 | 6 | – | – | – | – | – | Kanada-malja |
| 5 kautta | yhteensä | SM-liiga | 195 | 19 | 19 | 38 | 62 | 10 | 0 | 3 | 3 | 0 |

Lähteet
-------

* Sami Moilanen The Internet Hockey Databasessa (englanniksi)
* Sami Moilanen Eurohockey-sivustolla (englanniksi)
* Sami Moilanen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10  Sami Moilanen *Elite Prospects*. Everysport Media Group AB.  (englanniksi)
2. 1 2  Lahtinen, Matias; Laine, Eveliina: Tapparan pelaaja-arviot 2021−22: Mestareilla oli valtavasti hyviä pelaajia, mutta myös heikompia lenkkejä *Jatkoaika.com*.  8.6.2022. Jatkoaika r.y. Viitattu 2.7.2022.
3. ↑  Elite Prospects - Jokerit U16 *eliteprospects.com*. Everysport Media Group AB. Viitattu 30.4.2019. (englanniksi)
4. ↑  Elite Prospects - Jokerit U18 *eliteprospects.com*. Everysport Media Group AB. Viitattu 30.4.2019. (englanniksi)
5. ↑  Elite Prospects - Jokerit U20 *eliteprospects.com*. Everysport Media Group AB. Viitattu 30.4.2019. (englanniksi)
6. 1 2 3 4  Pankka, Niko: Energiapakkaus *varusmieslehti.fi*.  3.6.2016. Varusmiesliitto. Viitattu 24.10.2016.
7. ↑  Nuorten maajoukkuemiehiä Kanadan juniorisarjoihin *Jatkoaika.com*.  13.7.2016. Jatkoaika r.y. Viitattu 24.10.2016.
8. ↑  Saastamoinen, Lauri: Varaamaton suomalaistaituri valittiin mukaan NHL-leirille – riittääkö näytöt NHL-sopimukseen? *suomikiekko.com*.  26.8.2017. Nordic Sport Media. Viitattu 28.12.2017.
9. ↑  Tapparalle kaksi hyökkääjäsopimusta *tappara.fi*.  15.5.2018. Tamhockey Oy. Viitattu 15.5.2018.
10. ↑  Matches *championshockeyleague.com*.  31.8.2018. Champions Hockey League (CHL) AG. Viitattu 1.9.2018. (englanniksi)
11. ↑  Matches *championshockeyleague.com*.  31.8.2018. Champions Hockey League (CHL) AG. Viitattu 1.9.2018. (englanniksi)
12. ↑  Kokoonpanot *liiga.fi*.  14.9.2018. Jääkiekon SM-liiga Oy. Viitattu 15.9.2018.
13. ↑  Ottelutilastot *liiga.fi*.  14.9.2018. Jääkiekon SM-liiga Oy. Viitattu 15.9.2018.
14. ↑  Otteluseuranta *liiga.fi*.  2.11.2018. Jääkiekon SM-liiga Oy. Viitattu 2.11.2018.
15. ↑  Seppä, Lassi: Tappara solmi neljä jatkosopimusta − Vittasmäki ja Bertrand jatkavat kirvesrinnoissa pitkään *Jatkoaika.com*.  23.12.2019. Jatkoaika r.y. Viitattu 23.12.2019.
16. ↑  Lahtinen, Matias: Tappara solmi jatkosopimukset kolmen hyökkääjänsä kanssa – Otto Rauhala jatkaa kasvattiseurassaan *Jatkoaika.com*.  22.12.2020. Jatkoaika r.y. Viitattu 22.12.2020.
17. ↑  BEST PLAYERS OF THE GAME SELECTED BY THE TEAM (pdf) *stats.iihf.com*.  24.4.2016. IIHF. Viitattu 24.10.2016. (englanniksi)
18. ↑  Elite Prospects - Finland U18 *eliteprospects.com*. Everysport Media Group AB. Viitattu 30.4.2019. (englanniksi)
19. ↑  Teiskonlahti, Kirsi: Nuorten Leijonien MM-joukkue selvillä: leiriryhmästä putosi neljä pelaajaa *Jatkoaika.com*.  25.12.2017. Jatkoaika r.y. Viitattu 23.12.2017.
20. ↑  Pelaajat – M *tappara.fi*. Tamhockey Oy. Viitattu 30.4.2019.
21. ↑  Rajamäki, Toni: Tässä ovat Pikkuleijonien kultamitalistit pelaaja pelaajalta  25.4.2016. Faneille.com. Viitattu 24.10.2016.
22. ↑  Jesse Moilanen *Elite Prospects*. Everysport Media Group AB.  (englanniksi)

Tappara – SM-liiga
1 Heikkinen |
4 Witkowski |
5 Bäckman |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
41 Manninen |
42 Rauhala (**C**) |
43 Ahlroth |
63 Tuulola |
70 Saari |
73 Baptiste |
75 Mužík |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen